section_heading: Povijest
paragraph_text: Građanski je 30. svibnja 1937. proslavio naslov prvaka na utakmici protiv Hajduka u Zagrebu dvoboju zadnjega kola pri čemu su Splićani izborili bod odigravši 1-1 i time osvojili drugo mjesto. Purgeri su dvobojem protiv Hajduka zaključili slavljeničku sezonu u kojoj su pokal osigurali još ranije, pobjedom protiv izravnoga konkurenta, BSK-a u Beogradu s čak s 4-0, nakon čega su, dva kola prije kraja, pobjegli na nedostižnu prednost. Građanski je bio prvak sa sedam bodova više od konkurencije, dok su jednak bodovni učinak imali Hajduk i beogradski dvojac BSK i Jugoslavija. Mrežu bijelih načeo je August Lešnik nakon što mu je loptu servirao Milan Antolković. Izjednačio je Leo Lemešić iz 11-erca nakon što je lopta u kaznenom prostoru pogodila ruku braniča purgera, Bernarda Bendu Hügla.<ref>gnkdinamo.hr Na današnji dan 30.5.1937.' (pristupljeno 18. srpnja 2020.)